Wes-Kaap ontken dat LUR vas is vir spoedArgieffoto Donald Grant, Wes-Kaapse LUR vir vervoer, het gesê daar is “absoluut geen waarheid” in die berigte nie. Die Johannesburgse metropolisie het vroeër gesê ŉ man is Sondagoggend in hegtenis geneem nadat hy teen 207km/h vasgetrek is in ŉ 120km/h-sone op die N1 in Midrand. “Die feit van die saak is dat die man wat in hegtenis geneem is, beweer het dat hy ŉ LUR in die Wes-Kaap is,” het hoofsupt. Wayne Minnaar, woordvoerder van die metropolisie, gesê. Volgens Minnaar het die man wat ŉ goue Bentley gery het, geweier om te stop toe metrobeamptes hom wou af trek. Hy is agternagesit en by Corlettrylaan in hegtenis geneem. Die man is van roekelose of nalatige bestuur aangekla en op borg van R1 500 vrygelaat. Hy sal na verwagting Woensdag in die Randburg-landroshof verskyn.